Publication: Magyar Közlöny
Issue: MK-2008-87 (Year: 2008, Number: 87)
Era: 2004-2010
Section: végbél területén bizonyítottan hatásos. A 46/2003. (IV. 16.) OGY-határozattal jóváhagyott népegészségügyi program
Paragraph Index: 567

végbél területén bizonyítottan hatásos. A 46/2003. (IV. 16.) OGY-határozattal jóváhagyott népegészségügyi program rendelkezik a szervezett onkológiai szûrõvizsgálatokról. Az ellenõrzés a 2001–2006 közötti idõszakra irányult, a változásokat az egyeztetési folyamat lezárásáig figyelemmel kísérte. Helyszíni ellenõrzést az Egészségügyi Minisztériumnál, az Országos Tisztifõorvosi Hivatalnál, az Országos Egészségbiztosítási Pénztárnál és a Nemzeti Rákregiszternél végeztünk. Az ellenõrzés során azt vizsgáltuk, hogy megfelelõen hasznosultak-e az emlõ-, méhnyak-, vastag- és végbélszûrésekre tervezett és ráfordított költségvetési források; a programok végrehajtásában érvényesült-e az egyenlõ hozzáférés, a morbiditási adatokkal összhangban; a szûrési programok eredménye megmutatkozott-e a regisztrált új betegek számában és az ellátásuk költségeiben. Az ellenõrzés fõbb megállapításai: A szervezett szûrõvizsgálatok összehangolása, szervezése és felügyelete az ÁNTSZ feladata. A szûrõvizsgálatok eredményességének mutatója a halálozás csökkenése, ami a szûrés bevezetését követõ 5–7 évvel mutatható ki, amennyiben a részvételi arány megfelelõen magas. A vizsgált idõszakban mindhárom szûréssel megcélzott daganattípus esetén kismértékben csökkent a halálozás, de ebbõl a szûrõvizsgálatok eredményességére nem vonható le következtetés, mert a jelenlegi információs rendszer ennek mérésére alkalmatlan. Az országos adatbázisok (OEP, ÁNTSZ, Rákregiszter, KSH) elkülönítetten mûködnek, ezért a szûrések eredményessége és hatékonysága nem mérhetõ és nem igazolható. A szûrésre vonatkozó mutatók, a megbetegedések az egészségügyi ellátások és ezek finanszírozási adatai „nem futnak össze” egy kézbe, nincs ellenõrzött, integrált információs rendszer, nem épült ki a szûrés minõségbiztosítási monitoring része, és az adatok validitása sem biztosított. Az ÁNTSZ a szervezett szûréssel kapcsolatban egészségügyi adatot nem gyûjthet, és nem kezelhet, ezért felügyeleti feladatait – részben adatvédelmi okok miatt – nem tudja teljeskörûen ellátni. A szervezett szûrések információs rendszerének kialakítására az ÁNTSZ 2002-ben közbeszerzés útján 78,0 M Ft-os beruházást bonyolított. A megvalósulás során a kivitelezõ nem tett eleget szerzõdéses kötelezettségének. A rendszer a kivitelezési hiányosságok és egészségügyi adatvédelmi-adatkezelési jogi akadályok miatt részlegesen mûködik. 2008/24. szám H I V A T A L O S É R T E S Í T Õ Az EüM a népegészségügyi program éves elõrehaladásáról, ezen belül a szûrõprogramok eredményességérõl beszámolási kötelezettséggel tartozik az Országgyûlésnek. A beszámolók – az említett hiányosságok miatt – nem megbízható mutatókra épülnek és évenként össze nem hasonlítható adatokat tartalmaznak, így téves képet mutatnak a programok elõrehaladásáról. A népegészségügyi szûrések hatékonyságának mutatója a részvételi arány, mert a mutató folyamatos magas szintje esetén várható a halálozás csökkenése. E mutató alapján egyik program sem hatékony, mert nem értek el, illetve tendenciájukban nem mutatnak folyamatosan magas részvételi arányt, ezért várhatóan egyik program sem fogja teljesíteni az „Egészség Évtizede” program által kitûzött célt. A szûrési protokollok követik a nemzetközi ajánlásokat az emlõ- és vastagbélszûrés tekintetében, a méhnyakszûrés protokollja azonban ettõl eltér. A protokollok ágazatirányítói kihirdetése elmaradt. A szûrés szervezeti hátterében nem egyértelmûek az irányítási, szervezési és végrehajtási szintek, ami a feladatellátás és a felelõsség kérdésének rendezetlenségét okozza. Az ágazatirányító a szûrések irányításához szükséges döntéseket – adatkezelés, módszertan, információs rendszer – nem teljeskörûen hozta meg. Az elmaradt döntések a mindenkori ágazatirányító felelõsségi körébe tartoznak, mint az is, hogy 2008-tól az EüM nem finanszírozza a vastagbélszûrés szervezését és felfüggesztette a programot. Ezzel az OGY-határozattal ellentétes döntést hozott. A szervezett szûrõprogramok bevezetésekor finanszírozásuk nem volt elõre kidolgozott. A szûrési szolgáltatás költségét többletforrás bevonása nélkül a járóbeteg-szakellátás (korábban is létezõ) elõirányzata terhére vezették be. Az E. Alap emlõszûrési kiadása 2002–2007 között 4778,5 M Ft, a méhnyakszûrésé 892,1 M Ft volt. A vastagbélszûrés ráfordításai szûrõkód hiányában nem elkülöníthetõek, így csak a székletvérvizsgálatok együttes adatai állnak rendelkezésre, amelyek 2002–2007 között 249,9 M Ft-ot tettek ki. A népegészségügyi programok forrásainak fokozatos szûkülése ellenére 2003–2007 között az ÁNTSZ évente közel azonos összeget 200,0–250,0 M Ft-ot, összesen 1127,3 M Ft-ot fordított onkológiai szûrés-szervezésére a központi költségvetésbõl. A szûrések bonyolításában és következményes kezelésében az intézményeket ellenérdekeltté teszi a TVK, kiemelten igaz ez a vastagbélszûrésre, ahol maga a szûrési tevékenység is korlátozás alá esik szemben a méhnyak- és emlõszûrés finanszírozásával, amely 2006 júliusa óta mentes a korlátozás alól.

Source: https://magyarkozlony.hu/hivatalos-lapok/039f6e39777b63c3e5052f46c9206e32a8834438/dokumentumok/738f78b36511b166c9c374bb5db5170f4c9d4b67/letoltes